মিল্লাত জানান, শুক্রবার রাতে একদল মুখোশধারী সন্ত্রাসী তার ঘরের দরজা ভেঙে ভেতরে ঢোকে। এরপর কিছু বুঝে ওঠার আগেই ছুরি দিয়ে তাকে কোপাতে থাকে। এ সময় তার হাত, পা ও কপালে কোপ লাগে। এক পর্যায়ে বাড়ির লোকজন তাকে বাঁচাতে এগিয়ে এলে তারা দৌড়ে গিয়ে পোলট্রি খামারে আগুন দেওয়ার চেষ্টা করে ও ভাংচুর চালায়। খামারে ভাংচুরের কারণে শতাধিক মুরগি মারা গেছে। এ সময় তাদের চিৎকারে আশপাশের লোকজন ছুটে এসে ধাওয়া করলে তারা পালিয়ে যায়।